O suyo reinau ye considerato como un d'os més gloriosos capítols d'a historia d'Hongría, marcato por as campanyas melitars victoriosas d'o suyo temito Fejete sereg u "exercito negro". Hongría conoixió en ixas envueltas de Matías Corvín a suya mayor extensión, (con una muga ueste dende o sudueste d'Alemanya dica Dalmacia y una muga este dende Polonia dica l'actual Bulgaria). Matías dirichió chuntos os reinos de Moravia, Silesia, Lusacia como unión presonal (os tres en 1468/1469/1479-1490) y la baixa Austria (1477/1485-1491). Parlaba hongaro, rumán, italián, crovate, latín, y més tarde alemán, checo, eslovaco, asinas como atras luengas eslavas. O rei Matías ye remembrato encara huei, en muitos relatos y cantas populars, como un gobernant muito intelichent y dreito.